**LT vz. 35** eller **LT-35** var en tsjekkoslovakiskprodusert lett stridsvogn som ble brukt i den tsjekkoslovakiske hæren til 1939, hvoretter den ble brukt i den tyske hæren under andre verdenskrig under betegnelsen **Panzerkampfwagen 35(t)** eller **Pz.Kpfw. 35(t)**.

Produksjon
----------

LT vz. 35 ble utviklet ved Škodafabrikken i Plzeň. Den ble innført i den tsjekkoslovakiske hæren med hastverk i 1935 uten ordentlig testing, og som følge av dette ble mange sendt tilbake til fabrikkene for modifikasjoner og reparasjoner. Etterhånden ble alle feilene rettet og stridsvognen fikk ett godt rykte både nasjonalt og internasjonalt. Den var sammen med sin etterkommer LT vz. 38 blant de mest moderne og stridsdyktige stridsvognene for sin tid.

Før Tsjekkoslovakia ble okkupert av Tyskland i 1939 var 298 eksemplarer produsert på Škodas og ČKDs (Českomoravská Kolben-Daněk) fabrikker og tatt i bruk av den tsjekkoslovakiske hæren. Dessuten var 126 eksemplarer produsert og eksportert til Romania under betegnelsen R-2.

Afghanistan bestilte ti eksemplarer i 1938, men disse ble sendt til Bulgaria i 1939 etter ordre fra tyskerne og brukt av den bulgarske hæren under betegnelsen T-11.

Etter Münchenavtalen og den påfølgende tyske overtagelsen av Sudetenland, Böhmen og Mähren overtok Tyskland de eksemplarene av LT vz. 35 som den tsjekkoslovakiske hæren hadde. I tillegg ble det under tyske ledelse produsert ytterligere 219 eksemplarer av stridsvognen. I tysk tjeneste ble stridsvognen omdøpt til Panzerkampfwagen 35(t) (ofte forkortet til Pz.Kpfw. 35(t)), eller Panzer 35(t). Den avsluttende t-en i det tyske navnet markerte dens tsjekkoslovakiske opprinnelse.

### Varianter

Det fantes flere varianter og betegnelser for stridsvognene, som varierte fra land til land.

* S-ll-a – Den original betegnelsen for prototypene
* LT vz. 35 – Den tsjekkoslovakiske varianten (37 mm A-3 kanon)
* T-11 – Eksportvariant for Bulgaria bevæpnet med en bedre 37 mm A-7 kanon
* LTM. 35 – Betegnelsen brukt av det tyske kavaleriet inntil januar 1940
* Panzerkampfwagen 35(t) – Den tyske betegnelsen for LT vz. 35
* Panzerbefehlswagen 35(t) – Kommandovogn basert på LT-35
* Mörserzugmittel 35(t) – Tysk bombekastervogn
* R-2 – Den rumensk betegnelsen for LT-35
* TACAM R-2 – Rumensk panserjager basert på R-2
* T-21 – Større prototype, produsert i Ungarn som Turan-stridsvognen

Operativ tjeneste
-----------------

Panzer 35(t) (voran) i Frankrike, 1940
LT vz. 35 var hovedstridsvognen i den tsjekkoslovakiske hæren mellom 1937 og 15. mars 1939.

Etter den tyske okkupasjonen tok Wehrmacht 219 av kjøretøyene i besittelse. 5. juni 1939 ble disse innlemmet i den 1. lette divisjon under betegnelsen LTM 35. Her ble de brukt i angrepet på Polen. Etter den 16. januar 1940 ble den 1. lette divisjon reorganisert til den 6. panserdivision og stridsvognen fikk betegnelsen Panzerkampfwagen 35(t). Den ble brukt i angrepet på Frankrike og angrepet på Sovjetunionen.

På Østfronten kom stridsvognens svakheter frem. Den fungerte ikke spesielt bra i kaldt klima, og var dessuten ikke kraftig nok i kamp mot de tyngre, sovjetiske stridsvognene som T-34. Panzer 35(t) gikk derfor over i en støttefunksjon og ble ikke lenger brukt som angrepspanservogn. Flere panservogner ble bygget om til andre formål, og tårnene endte på bunkere i tyskernes forsvarslinjer, spesielt rundt flyplasser. Pz.Kpfw 35(t)-tårn finnes fremdeles på Rygge og Bardufoss flyplasser. Det var også tårn plassert rundt Kjevik flyplass, men disse er blitt fjernet av privatpersoner i nyere tid.

Stridsvognen ble brukt av Slovakia imot Ungarn i mars 1939, Polen i september 1939 og imot Sovjetunionen mellom 1941 og 1942. På Østfronten hadde tyskerne på det meste 79 eksemplarer av stridsvognen til disposisjon. Bulgaria brukte 26 stridsvogner (levert av Tyskland i mars 1940) med de originale A-3 kanonene sammen med de opprinnelige 10 med den bedre A-7 kanonen levert i 1939.

Romania brukte sine 126 eksemplarer imot Sovjetunionen mellom 1941 og 1942. 20 av dem ble bygget om til panserjageren TACAM R-2 bevæpnet med en 76,2 mm kanon.

Anvendt av
----------

* Tsjekkoslovakia Tsjekkoslovakia
* Slovakia Slovakia
* Nazi-Tysklands flagg Tyskland
* Bulgaria Kongeriket Bulgaria
* Romanias flagg Kongeriket Romania
* Ungarns flagg Kongeriket Ungarn

Noter
-----

1. ↑  Da Ungarn okkuperte republikken Karpato-Ukraina den 16. mars 1939 kom Ungarn i besittelse av 2 tsjekkoslovakiske LT vz. 35 stridsvogner som hadde blitt etterlatt av tsjekkoslovakene, som kan ha blitt brukt sammen med deres Turan-stridsvogner.

Se også
-------

* LT vz. 38/Pz.Kpfw. 38(t) – etterfølgeren til LT vz. 35/Pz.Kpfw. 35(t)
* LT-34

Eksterne lenker
---------------

* (en) LT vz. 35 – kategori av bilder, video eller lyd på Commons Rediger på Wikidata

* (en) Panzerkampfwagen 35(t) – galleri av bilder, video eller lyd på Commons Rediger på Wikidata
* panzerworld om Panzer 35(t) (engelsk)
* Achung Panzer! om Panzer 35(t) (engelsk)

|  |  |
| --- | --- |
| Oppslagsverk/autoritetsdata | LCCN **·** NKC
 |

| * v
* d
* r
Tyske kampkjøretøy under andre verdenskrig |
| --- |
| Panzer | 
* Panzer I
* Panzer II
* Panzer III
* Panzer IV
* Panther
* Tiger I
* Tiger II
* Panzer 35(t)
* Panzer 38(t)

 |
| Selvdrevet artilleri | 
* *Wespe*
* *10,5 cm leFH18(Sf) LrS*
* *15 cm sFH13/1 (Sf) LrS*
* Sturmpanzer I
* Sturmpanzer II
* Grille
* Hummel
* Panzerwerfer 42
* Wurfrahmen 40
* Karl-Gerät

 |
| Stormkanon | 
* StuG III
* StuG IV
* StuH 42
* StuIG 33B
* Brummbär
* Sturmtiger

 |
| Panserjager | 
* Panzerjäger I
* Marder I
* II
* III
* RSO/PaK 40
* *Nashorn*
* *Elefant*
* Jagdpanzer IV
* Hetzer
* Jagdpanther
* Jagdtiger

 |
| Halvbeltekjøretøy | 
* Maultier
* SdKfz 2
* 4
* 6
* 7
* 8
* 9
* 10
* 11
* 250
* 251
* 252
* 253
* 254
* sWS

 |
| Panserbiler | 
* Kfz 13
* Sdkfz 221/22/23
* Sdkfz 231/32/33/34/63
* SdKfz 234
* Sd.Kfz. 247
* ADGZ

 |
| Selvdrevne luftvernkanoner | 
* Flakpanzer I
* Flakpanzer IV:
	+ Möbelwagen
	+ Wirbelwind
	+ Ostwind
	+ Kugelblitz
* Flakpanzer 38(t)

 |
| Rivningskjøretøy | 
* «Goliath»
* Mittlerer Ladungsträger
* Schwerer Ladungsträger

 |
| Prototyper | 
* Maus
* Entwicklung-serien
* Leichttraktor
* Panther II
* Heuschrecke 10
* Neubaufahrzeug
* Sturer Emil
* 10,5 cm K (gp.Sfl.)
* Pz.Sfl. II
* Flakpanzer Coelian
* Kugelpanzer
* VK 4501(P)

 |
| Foreslåtte design | 
* Panzer III/IV
* Löwe
* Panzer IX
* Panzer X
* Ratte
* Monster
* VK 1602 Leopard
* Gep. MTW Kätzchen
* VK 4502(P)
* VK 20-serien

 |
| Tysk produksjon av kampkjøretøyer under andre verdenskrig |

Portal: Andre verdenskrig